OzLabs/hebrew-wiki-articles huggingface dataset:
קלארק שולס

קלארק קיורי שולס (באנגלית: Clarke Currie Scholes; 25 בנובמבר 1930 – 5 בפברואר 2010) היה שחיין אמריקאי, אלוף אולימפי במשחה היוקרתי ל-100 מטר חופשי.

== ביוגרפיה ==
שולס נולד בדטרויט, מישיגן. הוא למד לשחות בגיל 4. בילדותו הוא התאמן תחת הדרכתה של בטי פינקסטון (אלופה אולימפית בקפיצה למים) ובהמשך תחת הדרכתם של קלרנס פינקסטון (אלוף אולימפי בקפיצה למים) וריצ'רד סטאקי. בתקופת לימודיו באוניברסיטת המדינה של מישיגן הוא התאמן תחת הדרכתו של צ'ארלס מקרפי. מאט מן היה מאמנו למשחקים האולימפיים.

===אלוף אולימפי===
באולימפיאדת הלסינקי (1952) זכה שולס במדליית זהב במשחה היוקרתי ל-100 מטר חופשי בתוצאה של 57.4 שניות, לפני הירושי סוזוקי מיפן (57.4 שניות) ויוראן לארסון משוודיה (58.2 שניות). בשלב חצי הגמר הוא קבע שיא אולימפי חדש של 57.1 שניות.

במשחקים הפאן-אמריקאיים שנערכו במקסיקו סיטי בשנת 1955 זכה שולס בשתי מדליות זהב במשחה ל-100 מטר חופשי (57.7 שניות) ובמשחה שליחים 4x100 מטר מעורב (4:29.1 דקות).

לאחר המשחקים האולימפיים התחתן שולס. הוא היה נשוי במשך כחמש שנים, ולאחר גירושיו נישאר רווק רוב חייו. הוא שיחק בתיאטרון גרוס פויינט.

שולס נפטר בשנת 2010.

== תארים והישגים ==
* שולס זכה 3 פעמים באליפות המכללות של ארצות הברית במשחה ל-100 יארד חופשי.
* בשנת 1980 זכה שולס להיכלל בהיכל התהילה הבינלאומי של השחייה.

==קישורים חיצוניים==

== הערות שוליים ==

קטגוריה:שחייני חופשי
קטגוריה:שחיינים באולימפיאדת הלסינקי (1952)
קטגוריה:אלופים אולימפיים אמריקאים: שחייה
קטגוריה:אמריקאים שנולדו ב-1930
קטגוריה:אמריקאים שנפטרו ב-2010
תגלית העונה בליגת העל בכדורסל

תגלית העונה בליגת העל בכדורסל הוא פרס שנתי מטעם מנהלת ליגת העל בכדורסל המחולק לשחקן חדש בליגה שהרשים במהלך העונה. הזוכה בפרס נבחר על ידי ועדה מיוחדת של מנהלת ליגת העל ובעונות מסוימות בשיתוף הקהל.

באופן מסורתי פרס זה ניתן לשחקנים ישראלים. יוצאי הדופן הם דריק שארפ, יאן מרטין ודייוויד בלו שלהם יש גם אזרחות נוספת זרה.

== הזוכים בפרס ==
{| class="wikitable sortable"
! עונה !! שחקן !! עמדה !! קבוצה !! הערה
|-
|
| קורן אמישה
|רכז
|מכבי חיפה
|
|-
|
| דורון שפר
|גארד
|הפועל גליל עליון
|
|-
|
| קובי בלול
|סנטר
|הפועל חולון
|
|-
|
| יובל אשכנזי
|רכז
|הפועל גבעתיים
|
|-
|
| עודד קטש
|רכז
|מכבי רמת גן
|
|-
|
| גיל סלע
|סמול פורוורד
|הפועל גבת/עמק יזרעאל
|
|-
|
| יואב ספר
|פאוור פורוורד
|הפועל חולון
|
|-
|
| דריק שארפ
|רכז
|מכבי תל אביב
|
|-
|
| טל בורשטיין
|גארד
|בני הרצליה
|
|-
|
| ליאור ליובין
|רכז
|מכבי רמת גן
|
|-
|
| אפיק ניסים
|גארד
|מכבי ראשון לציון
|
|-
|
| אור איתן
|סמול פורוורד
|אליצור קריית אתא
|
|-
|
| עודד שעשוע
|רכז
|עירוני רמת גן
|
|- 
| rowspan="2" |
| דייוויד בלות'נטל
|סמול פורוורד
|מכבי תל אביב
| rowspan="2" |
|-
| רביב לימונד
|גארד
|עירוני רמת גן
|- 
|
| ליאור אליהו
|פאוור פורוורד
|הפועל גליל עליון
|
|- 
|
| מורן רוט
|רכז
|רמת השרון
|
|- 
|
| יובל נעימי
|רכז
|מכבי גבעת שמואל
|
|- 
|
| גוני יזרעאלי
|רכז
|הפועל גלבוע/עפולה
|
|- 
|
| ניר כהן
|פאוור פורוורד
|עירוני רמת גן
|
|- 
|
| גל מקל
|רכז
|הפועל גלבוע גליל
|
|- 
|
| דורי אסף
|רכז
|בני השרון
|
|-
|
| יאן מרטין
|פאוור פורוורד
|מכבי אשדוד
|
|-
|
| יחזקאל סקוורר
|רכז
|מ.כ. הבקעה
|
|-
|
| בר טימור
|רכז
|הפועל תל אביב
|
|-
|rowspan=2|
| אבירם זליקוביץ'
|גארד
| rowspan="2" |בני הרצליה
| rowspan="2" |
|-
| עוז בלייזר
|סמול פורוורד
|-
|
| שון דאוסון
|סמול פורוורד
|מכבי ראשון לציון
|
|- 
|
| כרם משעור
|פאוור פורוורד
|בני הרצליה
|
|-
|
| תומר גינת
|פאוור פורוורד
|הפועל תל אביב
|
|-
|
| יובל זוסמן
|סמול פורוורד
|מכבי תל אביב
|
|-
|2018/2019
| עמית גרשון
|גארד
|הפועל באר שבע
|
|-
|
| נועם דוברת
|רכז
|מכבי ראשון לציון
|
|-
|
| יאיר קרביץ
|רכז
|בני הרצליה
|
|-
|
| גבי צ'אצ'אשוילי
| סנטר
|הפועל גליל עליון
|
|-
|
| רועי פריצקי
|רכז
|הפועל באר שבע דימונה
|
|-
|
| בן שרף
|רכז
|עירוני קריית אתא
|
|}

== הערות שוליים ==

קטגוריה:ישראל: כדורסל
קטגוריה:פרסי ליגת העל בכדורסל
שמעון שוואב

וושינגטון הייטס]]
הרב שמעון שוואב (30 בדצמבר 1908 - 13 בפברואר 1995) היה רב אורתודוקסי ומנהיג קהילה בגרמניה ובארצות הברית.

==תולדותיו==

נולד בפרנקפורט, בנם של יהודה (ליאופולד) וחנה, בת אברהם ארלנגר. כרבים מבני דורו חניכי הנאו-אורתודוקסיה הוקסם ממה שנראה כאותנטיות השורשית של יהדות מזרח אירופה ויצא ללמוד בישיבות בליטא. ב-1934, לאחר עליית הנאצים, התנער משיטתו של רש"ר הירש במאמר פומבי והכריז שגם הירש סבר שהיא הייתה אך לצורך השעה, אך מאוחר יותר חזר בו וסבר כי הרב הירש ראה בשיטתו ערך מרכזי בתורה. לאחר הגירתו לארצות הברית היה רב בבולטימור. משנת 1958 ועד מותו היה רב ב"קהל עדת ישורון" בוושינגטון הייטס, מנהטן.

הוא היה אידאולוג של אגודת ישראל באמריקה, ועסק במיוחד בהגנה על דרך התורה על פי היהדות. הוא כתב כמה יצירות פופולריות (רובם באנגלית) במחשבה היהודית.

בשנת 1930, הוא בילה סוף שבוע עם הרב ישראל מאיר הכהן (החפץ חיים). הביקור עשה עליו רושם חזק, ולעיתים קרובות בנאומיו הפומביים הוא התייחס לביקור זה.

הרב שוואב פרסם ספר בעברית על התפילה בשם "עיון תפילה", וספר דרשות על סדר הפרשיות בשם "מעין בית השואבה".

==קישורים חיצוניים==

* 
* [http://traditionarchive.org/news/article.cfm?id=104767 R. Shimon Schwab-A Letter Regarding the "Frankfurt" Approach], Tradition, הסתדרות הרבנים דאמריקה, תשנ"ז.
* 

==הערות שוליים==

קטגוריה:רבנים חרדים אמריקאים
קטגוריה:בולטימור: רבנים
קטגוריה:ניו יורק: רבנים
קטגוריה:רבנים אורתודוקסים גרמנים
קטגוריה:פעילי אגודת ישראל
קטגוריה:משפחת ארלנגר

קטגוריה:אמריקאים שנולדו ב-1908
קטגוריה:אמריקאים שנפטרו ב-1995
מאמן העונה בליגת העל בכדורסל

מאמן העונה בליגת העל בכדורסל הוא פרס שנתי מטעם מנהלת ליגת העל בכדורסל המחולק למאמן העונה. הזוכה בפרס נבחר על ידי ועדה מיוחדת של מנהלת ליגת העל ובעונות מסוימות בשיתוף הקהל. חלוקת הפרס מתבצעת בטקס מיוחד שנערך במשחקי הגמר של הליגה, בו מתבצעת גם חלוקת פרס שחקן העונה.

==הזוכים בפרס==
{| class="wikitable sortable"
! עונה !! מאמן !! קבוצה !! הערה
|-
|
| יורם חרוש
|הפועל ירושלים
|
|-
|
| משה ויינקרנץ
|מכבי ראשון לציון
|
|-
|
| מולי קצורין
|הפועל גליל עליון
|
|-
|
| פיני גרשון
|הפועל גליל עליון
|
|-
|
| מאיר קמינסקי
|בית"ר רמת גן
|
|-
|
| חנוך מינץ
|הפועל גבת/עמק יזרעאל
|
|-
|
| דייוויד בלאט
|הפועל גליל עליון
|
|-
|
| אריק שיבק
|מכבי רעננה
|
|-
|
| אריק שיבק (2)
|מכבי רעננה
|
|-
|
| אפי בירנבוים
|הפועל ירושלים
|
|-
|
| שרון דרוקר
|מכבי רעננה
|
|-
|
| ארז אדלשטיין
|הפועל גליל עליון
|
|-
|
| דייוויד בלאט (2)
|מכבי תל אביב
|
|- 
|
| אריאל בית הלחמי
|מכבי גבעת שמואל
|
|- 
|
| יעקב ג'ינו 
|בני השרון 
|
|- 
|
| אפי בירנבוים (2) 
|הפועל תל אביב 
|
|- 
|
| עופר ברקוביץ' 
|מכבי גבעת שמואל 
|
|- 
|
| עודד קטש 
|הפועל גליל עליון 
|
|- 
|
| מיקי דורסמן 
|הפועל חולון 
|
|- 
|
| אבי אשכנזי
|מכבי חיפה 
|
|- 
|
| אריק אלפסי 
|ברק נתניה 
|
|-
|
| דייוויד בלאט (3) 
|מכבי תל אביב 
|
|-
|
| עופר ברקוביץ' (2) 
|מכבי אשדוד 
|
|-
|
| בראד גרינברג 
|מכבי חיפה 
|
|-
|
| דייוויד בלאט (4) 
|מכבי תל אביב 
|
|-
|
| דני פרנקו 
|הפועל ירושלים 
|
|-
|
| אריק שיבק (3) 
|מכבי ראשון לציון 
|
|-
|
| סימונה פיאניג'אני 
|הפועל ירושלים 
|
|-
|
| דן שמיר 
|הפועל חולון 
|
|-
|2018/2019
| יואניס ספרופולוס
|מכבי תל אביב
|
|-
|2019/2020
| יואניס ספרופולוס (2)
|מכבי תל אביב
|
|-
|2020/2021
| סטפאנוס דדאס
|הפועל חולון
|
|-
|2021/2022
| אורן אהרוני
|בני הרצליה
|
|-
|2022/2023
| אלכסנדר דז'יקיץ'
|הפועל ירושלים
|
|-
|2023/2024
| שרון אברהמי
|עירוני קריית אתא
|
|}

=== שיאני הזכיות ===
{| class="wikitable"
!#
!מאמן
!זכיות
!עונות זכייה
|-
|1
|דייוויד בלאט
|
|, , , 
|-
|2
|אריק שיבק
||
|, , 
|-
|rowspan="3"|3
|אפי בירנבוים
|rowspan="3"|
|, 
|-
|עופר ברקוביץ'
|, 
|-
|יואניס ספרופולוס
|2018/2019, 2019/2020
|}

==הערות שוליים==

קטגוריה:ישראל: כדורסל
קטגוריה:פרסי ליגת העל בכדורסל
Do the Bartman

Do the Bartman הוא שיר ראפ מתוך אלבום האולפן The Simpsons Sing the Blues. השיר מבוצע על ידי המדובבת ננסי קארטרייט (מדובבת בסדרה את דמותו של בארט סימפסון) ויצא לראשונה לשווקים כסינגל ב-20 בנובמבר 1990 במטרה לקדם את מכירות האלבום. השיר נכתב על ידי הזמר האמריקני מייקל ג'קסון והופק על ידי ג'קסון ובריאן לורן. ג'קסון לא קיבל כל קרדיט להפקת השיר, כיוון שבאותה העת הוא היה חתום בחברת תקליטים אחרת. ג'קסון היה מעריץ של הסדרה משפחת סימפסון ובמיוחד של הדמות בארט, והוא יצר קשר עם מפיקי הסדרה והציע להפיק עבור הסדרה שיר ולהופיע בתפקיד אורח בסדרה.

"Do the Bartman" מעולם לא יצא רשמית כסינגל בארצות הברית, אך הוא הגיע למקום הראשון במצעדי הסינגלים של אוסטרליה, אירלנד, ניו זילנד, נורווגיה ובריטניה.

הווידאו קליפ לשיר, אשר בוים על ידי בראד בירד, הופץ לראשונה במהלך שנת 1991. הקליפ הפך ללהיט ברשת האמריקאית MTV והיה מועמד לפרס בפרסי הווידאו קליפים של MTV לשנת 1991.

== מצעדים ==
{| class="wikitable sortable"
!מצעד
!מיקום
|-
| Austrian Singles Chart
|align="center"|17
|-
| Australian ARIA Singles Chart
|align="center"|1
|-
| Dutch Single Top 100
|align="center"|3
|-
| Irish Singles Chart
|align="center"|1
|-
| New Zealand Singles Chart
|align="center"|1
|-
| Norwegian Singles Chart
|align="center"|1
|-
| Swiss Singles Chart
|align="center"|12
|-
| Swedish Singles Chart
|align="center"|3
|-
| UK Singles Chart
|align="center"|1
|-
|US Billboard Hot 100 Airplay
|align="center"|24
|}

==קישורים חיצוניים==

== הערות שוליים ==

קטגוריה:משפחת סימפסון
קטגוריה:שירי 1990
קטגוריה:סינגלי בכורה מ-1990
קטגוריה:שירי מייקל ג'קסון
קטגוריה:שירים באנגלית
קטגוריה:וידאו קליפים מונפשים
קטגוריה:שירי גימיק
קטגוריה:שירים על ילדים
קטגוריה:שירים על ריקודים
קטגוריה:שירי ג'ק סווינג חדש
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת גפן רקורדס
מנזומה

מנזומה הוא הכינוי לסגנון מזמורי הלל אסלאמיים אתיופיים, שהתפתח בצפון-מזרח אתיופיה, במחוז וואלו. מזמורי מנזומה מבוצעים על ידי סולן המלווה במקהלה ובכלי הקשה או מחיאות כפיים. המזמורים מכילים אזכורים חוזרים של אללה והילול של הנביא מוחמד במבנה הומופוני. שירת מנזומה נפוצה בכל רחבי אתיופיה, בה מושרש עדיין הזרם הסופי, ומהווה סוג של 'דיקר' (ערבית: ذکر, היזכרות, זיכרון של האל) - פעולת התמסרות או דבקות איסלמית הכוללת חזרה על שמות האל, תחינות או שורות מן הכתבים הקדושים לאסלאם, שמטרתה התקרבות אל האלוהות. שירי מנזומה, בשפה האמהרית, התפשטו דרומה אל הרר וג'ימה. כיום ניתן למצוא שירי מנזומה באמהרית ובאורומו. בין מבצעי המנזומה הבולטים של ימינו נמצא שייח מוחמד אוול. 

== קישורים חיצוניים ==
[http://www.in.com/videos/watchvideo-ethiopia-%20menzuma-muslim-devotional-chant-by-sheikh-mohamed-awol-5767369.html|שירת מנזומה המבוצעת על ידי שייח מוחמד אוול], אתר in.com 

קטגוריה:אתיופיה: דת
קטגוריה:אתיופיה: תרבות
עטרה (צרטופסיים)

איור 1: חלקי הגולגולת של [[טריצרטופס: חלקים 3,4,5 מרכיבים את העטרה, שבניגוד לסוגים אחרים של צרטופסיים לא הייתה בעלת חללים או "חלונות".]]
איור 2: ה[[גולגולת של סטירקוזאורוס עטורת הזיזים הארוכים דמויי הקרניים אך בעלת שני "חלונות" בעטרה עצמה.]]
איור 3: מספר צרטופסיים עם עטרות מקושטות ועליהן דוגמאות גאומטריות צבעוניות. העטרה שימשה גם לצרכים חברתיים.

בדינוזאורים ממשפחת הצרטופסיים ישנה בליטה גרמית גדולה דמוית מניפה בחלק האחורי של הגולגולת הנקראת frill ובעברית גם עטרה, עטרת, צווארון, מניפת עצם, קולר עצם או ציצית.

== מבנה וחלקי העטרה ==

באיור 1 מוצגים חלקי הגולגולת של טריצרטופס. העטרה מורכבת מחלקים 3,4,5. החלק העליון והמרכזי של העטרה (3) נקרא parietal ומשני צידיו נמצאו עצמות ה-squamosal (באיור 1 מסומנים ב-5). את העטרה הקיפו לרוב בליטות עצם משוננות קטנות הנקראות epoccipitals (באיור 1 מסומנים ב-4), שאופיין, צורתן וגודלן השתנה בין הסוגים השונים של הצרטופסיים ולעיתים אף נעדרו כליל. צורת העטרה השתנתה באופן ניכר בין הסוגים השונים של הצרטופסיים והיא אחד המאפיינים הבולטים של כל סוג.

ברוב מיני הצרטופסיים בין ה-parietal לעצמות ה-squamosal היו חללים גדולים, המכונים "חלונות" או parietal fenestrae (ראו למשל איור 2). מטרת החלונות הייתה להקל את המשקל העצום של הגולגולת ולהקל את תנועת הראש. חללים אלו בגולגולת היו מכוסים בעור ועל כן נראו כשקעים צבעוניים על הדינוזאור החי.

כיום סבורים המדענים שהעור של העטרות עוטר בדוגמאות צבעוניות שונות (ראו איור 3).

== תפקיד העטרה ==

החוקרים מאמינים שהקרניים והעטרה שימשו למספר מטרות:
* אמצעי הגנה כנגד טורפים כמו הטירנוזאוריים.
* אמצעי תקשורת בין חברי העדר.
* אמצעי להתגושש עם זכרים אחרים על נקבות או על טריטוריה (בדומה לאיילים בימינו).
* אמצעי חיזור.
* סמל מעמד ששיקף (או קבע) את מעמדו של הפרט בעדר.
* עוגן לשרירי הלסת.
* אמצעי לוויסות הטמפרטורה.

רוב הצרטופסיים חיו בעדרים. אישושים לכך נמצאו במצבורי מאובנים בהם נתגלו מספר רב של פרטים באותו אזור ושכבת סלע. הקרניים והעטרה שימשו כנראה גם לצרכים חברתיים בתוך ומחוץ לעדר (כגון חיזור או מאבק על שליטה בין זכרים) ולא רק להגנה מפני טורפים. הצרטופסיים נופפו בעטרה ובקרניהם כדי לאותת לזכרים יריבים וכאשר זה לא עזר ייתכן שגם נלחמו בהם בדו-קרב נגיחות, דחיפות ושילוב קרניים, כפי שנעשה בקרב תאו בימינו. בעוד העטרות של הטריצרטופסים מוצקות עבות וחזקות, עטרות של צרטופסיים אחרים הן דקות ומקושטות בזיזים ודוגמאות שונות ובעלות "חלונות" גדולים, דבר שמפחית את ערכן כמגן לצוואר. עובדה זו, והמגוון הרחב של קישוטי העטרה מרמז שעיקר תפקידה של העטרה (בנוסף לעיגון שרירי הלסת) היה לצרכים חברתיים בעדר וחיזור. ככל הנראה, העטרה עוטרה בצבעים ו"ציורים" צבעוניים שונים והיוותה מפגן ראווה מרשים.

== לקריאה נוספת ==

* פרופסור פיטר דודסון, The Horned Dinosaurs, הוצאת פרינסטון

קטגוריה:צרטופסיים
קטגוריה:אנטומיה של זוחלים
עולם אפל

עולם אפל (ברוסית: Тёмный мир) הוא שמו של סרט מותחן רוסי מסוגת הפנטזיה, שיצא לאקרנים ב-2010 וזכה להצלחה רבה. זהו סרט תלת-הממדי הרוסי הראשון. הסרט בוים על ידי אנטון מגרדיצ'ב. בכורת הסרט הייתה ב-7 באוקטובר 2010.
==עלילה==
קבוצת סטודנטים-פילולוגים מאוניברסיטת מוסקבה נשלחת למשלחת אל הכפרים בצפון רוסיה. לאחר מסע ארוך ברכבת ואוטובוס הם מגיעים לביתה של זקנה בלב היער. לאחר אכזבה בתחום האהבה, אחת מהבנות, מרינה לאונובה, בורחת לעומק היער בליווי צעיר נוסף. הם מגיעים לבקתה נטושה בלב בית קברות עתיק וללב האדמה, שם מבחינים במומיה ולצידה מגן. הקרבה למומיה יוצרת תגובה על טבעית כלשהי ולאובדן הכרה. שאר הסטודנטים מוצאים אותם והם מחייגים אל שירותי החירום הרוסיים ומזעיקים חילוץ.

אולם, במקום אנשי החילוץ מגיעים אנשים אחרים לגמרי, עטויי שחורים ובעלי סמל צלב קרס מעוות. הם מחסלים את יחידת החילוץ שמגיעה ומרסקים את מסוק החילוץ - מה שנותן את האות לסטודנטים להימלט על נפשם כל עוד רוחם בם. אולם עטויי השחורים לוכדים את כולם והם מובלים אל שר המשאבים המינרליים, אלכסנדר וולקוב, שהיה סנאטור במועצת הפדרציה הרוסית.

בשיחה עם גיבורת הסרט, מרינה לאונובה, הוא מתוודה כי הוא בן 2,500 שנים וכי הוא מחפש אחר המגן הזה כבר שנים רבות, מגן ובו כלואה נשמת אביו, שנהרג על ידי מכשפות האגם, בשל פשעיו הרבים. תוך איום על חיי חבריה לכיתה, וולקוב שולח אותה אל מכשפות האגם כדי לדעת מהו הלחש שישחרר את נשמת אביו מן המגן. המכשפות מספרות כי בינן לאנשי השחורים מתנהלת מלחמה עתיקה על הארץ. בעבר, נפל מטאוריט על כדור הארץ ובו רוח אפלה, רבת עוצמה עד מאוד, שהפכה למסוכנת מאוד עבור בני האדם.

אביו של וולקוב היה מכשף שניסה להיאבק ברוח ונכשל, הרוח נכנסה בתוכו ומכשפת האגם נאלצה להיאבק בו ולבסוף כלאה נשמתו במגן. על מנת לדעת את הלחש, על מרינה לעבור טקס הכתרה אצל מכשפת האגם, מאחר שעליה להיות למכשפת האגם. היא עוברת את הטקס אך מסרבת לקבל עליה את גורלה.

הזמן חוזר לאחור, כאילו דבר ממה שקרה לא אירע. הסטודנטים שבים לאוניברסיטה ומרינה מרצה בפניהם אודות אגדות הלאפים. בשלב זה, הפרופסור מביע את תודתו למי שהעניק חסות למשלחת, הלא הוא אותו שר, אלכסנדר וולקוב. סצנה אחרונה: הבניין הראשי של אוניברסיטת מוסקבה מתפרק והופך למגדל כהה מאיים.

==קישורים חיצוניים==
* 

קטגוריה:סרטי אנטון מגרדיצ'ב 
קטגוריה:סרטי פנטזיה רוסיים
קטגוריה:סרטי הרפתקאות רוסיים
קטגוריה:סרטי 2010
קטגוריה:סרטים ברוסית
אליפות אסיה בפורמולה-רנו

אליפות אסיה בפורמולה רנו היא סדרה של מרוצי מכוניות מסוג פורמולה בעל מנוע של חברת רנו עם קיבולת 2 ליטר המתקיימת באסיה.

האליפות היא אחת מני רבות אשר מהוות חלק מ"תוכנית פיתוח נהגים של רנו" המתרחשות באזורים שונים בעולם בהן מתחרים במכוניות מרוץ מסוג פורמולה רנו בעלי נפחי מנוע 1.6 ליטר, 2 ליטר ו-3.5 ליטר.
התחרות מתקיימת מאז שנת 2002 במסלולים הממוקמים בסין ובמלזיה. שלדת המכוניות המשתתפות היא של יצרנית השלדות האיטלקית Tatuus. האליפות מחולקת ל-7 אירועים כאשר בכל אירוע מתקיימים שני מרוצים בני 10 הקפות כל אחד.

חלוקת נקודות על פי מיקום בסוף כל מרוץ:
{| class="wikitable"
|+חלוקת נקודות לנהגים
|-
!מיקום||1||2||3||4||5||6||7||8||9||10||11||12||13||14
|-
!ניקוד||30||24||20||17||15||13||11||9||7||5||4||3||2||1
|}
{| class="wikitable"
|+חלוקת נקודות לקבוצות
|-
!מיקום||1||2||3||4||5||6||7||8
|-
!ניקוד||10||8||6||5||4||3||2||1
|}

הישראלי אלון דאי הוא המנצח של אליפות זו לשנת 2009.

==קישורים חיצוניים==

* [http://www.frdsports.com/en/a_renault/arenault_main.html אליפות אסיה בפורמולה רנו] באתר frdsports.com

קטגוריה:תחרויות ספורט מוטורי
ג'ימה

ג'ימה (באמהרית: ጂማ) היא העיר הגדולה ביותר בדרום מערב אתיופיה, הממוקמת במחוז ג'ימה המשתייך כיום למדינת אורומיה. ג'ימה שימשה כבירת ממלכת ג'ימה ולאחר מכן כבירת מחוז קאפה.

== היסטוריה ==
עד סוף המאה ה-19 שכנה העיר בפרברים הצפוניים של ג'ירן, בירתה של ממלכה גדולה של בני אורומו, שנקראה במקור 'הירמתה'. מיקומה של העיר במאה ה-19, על נתיב השיירות הנע בין שאווה וממלכת קאפה, וכ-9 קילומטרים מארמונו של מלך ג'ימה, הוא שהקנה לה את חשיבותה. לפי דונלד לוין, העיר משכה אליה מן המחוזות השכנים אלפי אנשים, בני קבוצות שונות.

העיר השוכנת כיום לחוף נהר אווטו, פותחה ב-1930, על ידי קולוניאליסטים איטלקים. באותה תקופה, כחלק ממאמציהם להחליש את הכנסייה האורתודוקסית האתיופית, ביקשו האיטלקים להפוך את ג'ימה למרכז חשוב ללימוד האסלאם ויסדו בה אקדמיה ללימודי פיקה. 

לפי הרברט ס. לואיס, בתחילת שנות השישים ג'ימה הייתה "השוק הגדול ביותר בדרום-מערב אתיופיה, שמשך, ביום טוב של העונה היבשה, עד לכשלושים אלף איש."

בשנות השבעים, ג'ימה הייתה זירה להתרחשויות אלימות שהחלו באפריל 1975, על רקע המאבק בין סטודנטים קיצונים שנשלחו לארגן את הכפריים המקומיים, שאמורים היו ליהנות מרפורמת המקרקעין, לבין המשטרה המקומית שצידדה בבעלי האדמות. הסטודנטים ופלחים שהצטרפו אליהם אסרו בעלי אדמות קטנים מן האזור, פלחים עשירים ושוטרים מקומיים. צעד זה הוביל להסלמת העימות וגרמה לדרג לשלוח יחידות מיוחדות לג'ימה על מנת שיסייעו למשטרה המקומית. האירועים הסתיימו במותם של 24 סטודנטים, במאסרם של אחרים ובסגירת מחנות הסטודנטים.
זמן רב לפני מלחמת האזרחים האתיופית של מאי 1991, העיר ג'ימה נכבשה על ידי האיחדג, החזית הדמוקרטית המהפכנית העממית של אתיופיה. 
ב-13 בדצמבר 2006, ממשלת אתיופיה הכריזה על קבלת הלוואה של 98 מיליון דולר מהבנק לפיתוח אפריקה לשם סלילת כביש מהיר בין ג'ימה והעיירה מיזן טפרי לדרום-מערב אתיופיה. ההלוואה אמורה הייתה לכסות 64% מן העלות המשוערת של הפרויקט.

== דמוגרפיה ==
מפקד אוכלוסין שנערך ב-2007 על ידי הסוכנות המרכזית לסטטיסטיקה הראה כי אוכלוסיית האזור עומדת על 120,960 נפש, מהם 60,824 גברים ו-60,136 נשים. עם שטח של 50.2 קמ"ר, צפיפות האוכלוסין עומדת על 2,394.30 נפש לקמ"ר, כולם עירוניים. 32,191 בתי אב נספרו באזור, המצביעים על ממוצע של 3.76 נפש לבית. 

== אתרים ==
כמה מבנים שרדו מתקופת ממלכת ג'ימה, בהם ארמון המלך אבא ג'יפר. בעיר קיימים מוזיאון, אוניברסיטה, מספר שווקים ושדה תעופה. בנוסף, בעיר נמצא 'מרכז ג'ימה למחקר', שנוסד בשנת 1968, ואשר מתמקד בחקלאות ומשמש גם כמרכז הלאומי להשבחת תנובת וזני הקפה במדינה.

== קישורים חיצוניים ==

* 
<div style="direction: ltr;"> 
* [https://web.archive.org/web/20070629131255/http://www.addistribune.com/Archives/2001/12/21-12-01/CITIES.htm Cities of Ethiopia: Jimma] by John Graham (Addis Tribune, 21 December 2001)
* [https://web.archive.org/web/20200604115314/https://www.ju.edu.et/ Jimma University]
* [http://maps.msn.com/%28oj0kef32wald3k453ov3wd45%29/map.aspx?lats1=7.666667&lons1=36.833333&alts1=14&regn1=2 MSN Map]</div>

== הערות שוליים ==

קטגוריה:אורומיה
קטגוריה:אתיופיה: ערים
אמיל יונג

מסעדת Au Crocodile
אמיל יונג (בצרפתית: Émile Junge; 2 באפריל 1941 – 27 בינואר 2020) היה שף צרפתי.

==ביוגרפיה==
אביו היה טבח והיה הבעלים של בית מלון עם מסעדה בדרום אלזס, והוא נפטר כשאמיל היה בן 17. אמיל יונג התלמד במלון "מזון רוז'", אחר-כך במסעדת "לה מר גי" ליון, לה היו אז שני כוכבים במדריך מישלן האדום. מדי חורף נסע לפריז ועבד ללא תשלום במסעדות מובילות על-מנת לקבל השראה.

ב-1965 הכיר את אשתו מוניק, שסיימה ללמוד בבית-ספר למלונאות בשטרסבורג ועבדה כמארחת במסעדה. ב-1966, תשעה חודשים אחרי שקיבל מאימו את הפיקוד על המסעדה המשפחתית, זכו יונג בכוכב הראשון שלהם במישלן, באותה עת היה צעיר השפים בעלי הכוכב בצרפת. ב-1971 רכשו מסעדה בשטרסבורג בשם "או קרוקודיל" (Au Crocodile), אמיל היה השף ומוניק המארחת, וב-1972 החזיר לעצמו את הכוכב. ב-1975 זכו בשני כוכבים וב-1989 זכו בשלושה כוכבים במהלך השנים הוריד המישלן את מסעדתם לשני כוכבים.

ב-2009 פרש יונג והותיר את המטבח לשף פיליפ בוהרר, עקב כך המישלן הוריד את מסעדת "או קרוקודיל" לכוכב אחד.

יונג בישל מטבח אלזסי כפרי מסורתי מעודן.

נפטר ב-27 בינואר 2020.

==ספריו==
<div style="direction: ltr;">
* Émile Jung, Au menu de ma vie, La Nuée Bleue, 2001 ()
* Émile Jung, À la table du Crocodile, La Nuée Bleue, 2001 ()
</div>

==לקריאה נוספת==
* אביטל ענבר, אווז בנוסח אשכנז - זכרונות מאלזאס, הוצאת המחבר, 2011, עמ' 33, 42, 78, 88-84.
* רות סירקיס, "כוכבים בשטרסבורג", יין גורמה & אלכוהול, גיליון 110, יולי 2007, עמ' 52–54.
<div style="direction: ltr;">
* Michael Steinberger, Au Revoir to All That: The Rise and Fall of French Cuisine, Bloomsbury Publishing PLC, 2010. pp. 1-3, 5, 22.
</div>

==קישורים חיצוניים==

* [http://www.dininginfrance.com/au_crocodile.htm מסעדת או קרוקודיל] באתר dininginfrance
* [http://www.au-crocodile.com/ אתר מסעדת או קרוקודיל]

==הערות שוליים==

קטגוריה:שפים צרפתים
קטגוריה:צרפתים שנולדו ב-1941
קטגוריה:צרפתים שנפטרו ב-2020
למידת חיזוק

למידת חיזוק (נקרא גם: למידה באמצעות חיזוקים; באנגלית: Reinforcement learning או בקיצור: RL) הוא תחום במדעי המחשב של למידת מכונה הנוגע לאופן שבו סוכנים פועלים בסביבה דינמית באופן שימקסם את הרווח המצטבר כתוצאה מהפעולות הללו. למידת חיזוק נחשבת לאחת משלוש הפרדיגמות של למידת מכונה, לצד למידה מונחית (Supervised learning) ולמידה בלתי מונחית (Unsupervised learning).

למידה בצורה זו שונה מן הלמידה המונחית בכך שלא נחוצים עבורה זוגות מתויגים של קלט-פלט., וכן שפעולות שאינן אופטימליות לא מתוקנות באופן מפורש. במקום זאת, ההתמקדות היא במציאת איזון בין חקירה (של שטח לא נודע) לבין ניצול (של הידע הנוכחי).

הסביבה מאופיינת בדרך כלל כתהליך החלטה מרקובי (MDP). רבים מהאלגוריתמים הלומדים באמצעות חיזוקים משתמשים באלמנטים של תכנון דינמי. השוני העיקרי שבין תכנון דינמי קלאסי לבין למידת חיזוק הוא שבלמידת חיזוק אין ידע מוקדם והנחות לגבי המודל המדויק של ה-MDP ולכן שימוש בשיטה זו מתאים במיוחד כאשר המודלים הם גדולים ומורכבים ושיטות חישוב אנליטיות אינן אפשריות.

מודל הלמידה באמצעות חיזוקים מבוסס על למידה מתוך ניסוי וטעיה שמתבצעת בסדרת אינטראקציות בין סוכן לומד (רכיב תוכנה או רובוט) לבין סביבתו המיוצגת כמידע חושי (סנסורי) הזמין לסוכן הלומד. בכל אינטראקציה כזאת, מקבל הסוכן מידע מסביבתו לגבי המצב הנתון ובוחר לבצע פעולה ממרחב הפעולות הזמין לו בהתאם למדיניות הפעולה הנוכחית. בתגובה מתקבל אות תגמול שהוא ערך מספרי המבטא את חיוניות הפעולה בהתאם למצב ועל פיו מעדכן הסוכן את מדיניותו עבור האינטראקציות הבאות. מטרתו של הסוכן הלומד היא לגבש מדיניות פעולה הממפה בין מרחב המצבים האפשריים למרחב הפעולות כך שהתגמול הכולל (המבוטא כסכום משוקלל של אותות התגמול שהתקבלו החל מתחילת הניסוי) עבור ביצוע פעולות על סמך מדיניות זו יהיה גבוה ככל שניתן.

לרוב ניתן לתאר את בעיית הלמידה כתהליך החלטה מרקובי (Markov Decision Process), במקרה זה ניתן להפעיל בהתאם אלגוריתמים כגון:
*Q-learning
*TD-learning
*Sarsa
*Value Iteration
*Policy Iteration
*R-Max
*שיטת מונטה קרלו

כמו כן קיימות גרסאות של אלגוריתמים אלה עבור מקרים בהם התהליך המרקובי ניתן לצפייה חלקית בלבד (POMDP).

== ראו גם ==

* למידת חיזוק מרובת סוכנים

==קישורים חיצוניים==

* 

קטגוריה:למידת מכונה
קטגוריה:מודלים מרקוביים
אנטואן וסטרמן

אנטואן וסטרמן (בצרפתית: Antoine Westermann) (נולד ב-4 באפריל 1946) הוא שף צרפתי.

==ביוגרפיה==
אביו היה בעל חברה לצבעות. וסטרמן שאף להיות טבח כבר מגיל שמונה. בתחילה עבד במזנון תחנת הרכבת של שטרסבורג, בשירותו הצבאי בישל למושל שטרסבורג, אחר-כך עבד בכמה מלונות ולבסוף במסעדה פריזאית בת כוכב במדריך מישלן. וסטרמן ניסה להתקבל לעבודה אצל גדולי השפים של צרפת, אבל נענה בשלילה.

ב-1970 מצא וסטרמן בשטרסבורג את הבית שהפך למסעדתו, שמה הוא "בוריהיזל" (Buerehiesel). בתחילה הגיש מטבח צרפתי עממי. מדי חצי שנה נסע וסעד על שולחנם של גדולי השפים בצרפת, על מנת לקבל השראה וללמוד לבשל טוב יותר. ב-1975 זכה בכוכב הראשון במישלן, ב-1985 בכוכב השני, ב-1994 זכה בשלושה כוכבים במישלן. היה אחד משמונת טבחי המילניום בהם בחר מדרך הגו מיו בשנת 2000.

ב-2006 עזב וסטרמן את מסעדתו, הפקידה בידי בנו הצעיר אריק ועבר לפריז, שם נהפך לשף מסעדת "דרואן" (Drouant) ברובע השני, שהיא מקום בו מתכנס חבר השופטים של פרס גונקור לישיבות לקראת החלטה על זוכי הפרס. בעקבות עזיבתו, הוריד המישלן את מסעדת "בוריהיזל" לכוכב אחד.

כיהן כנשיא איגוד השפים של המטבח העילי הצרפתי.

==לקריאה נוספת==
* אביטל ענבר, אווז בנוסח אשכנז - זכרונות מאלזאס, הוצאת המחבר, 2011, עמ' 33, 38, 40, 42, 83-78, 84, 86.

==קישורים חיצוניים==

* [http://www.buerehiesel.fr/ אתר מסעדת בוריהיזל]
* [http://www.drouant.com/ אתר מסעדת דרואן]
* [https://web.archive.org/web/20110603073359/http://www.gourmandia.com/chefs/antoine-westermann סרטוני בישול עם וסטרמן]
* [https://web.archive.org/web/20090125053353/http://melissamccart.wordpress.com/2008/07/14/a-conversation-with-three-star-michelin-chef-antoine-westermann/ ריאיון עם אנטואן וסטרמן], 14 ביולי 2008

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:צרפתים שנולדו ב-1946
קטגוריה:שפים צרפתים
אדם בולדווין

אדם בולדווין (באנגלית: Adam Baldwin; נולד ב-27 בפברואר 1962) הוא שחקן אמריקאי, התפרסם בזכות תפקידיו בסרטים "מטאל ג'אקט", "סרניטי", "היום השלישי" ובסדרות "צ'אק" ו"תיקים באפלה".

== קולנוע ==
ערך את הופעותיו הראשונות בקולנוע ב-1980 בתור תלמיד תיכון לצידו של מאט דילון, בקומדיה "שומר הראש הראשון שלי" ובדרמה "אנשים פשוטים".

בולדווין התפרסם לראשונה בסרט המלחמה "מטאל ג'אקט" כסמל אנימל מאדר, המאגיסט האכזרי של יחידת המארינס המוצבת בעיר הואה. הוא שיחק ב-1990 בסרט הפעולה "הטורף 2", בתור גארבר מיחידת מחלק הסמים המיוחדת של הסוכן פיטר קייס (גארי ביוסי).

לאחר תפקידי האקשן המפורסמים בהם התפרסם, שיחק בולדווין בעיקר בתפקידי משנה - בסרטים "היום השלישי" בתור מייג'ור מיטצ'ל קצין חיל האוויר האמריקאי המפקד על אזור 51; ב"וויט הארפ" בתור הפושע טום מק'לאורי; וב"מעשה בשמיכת טלאים" בתור אביה של פין (וינונה ריידר).

בשנת 2000 הופיע בולדווין בדרמת המלחמה התקופתית "הפטריוט", בתפקיד קפטן ג'יימס ווילקינס, קצין בצבא הקולוניאלי בתקופת מלחמת העצמאות האמריקאית. ב-2005 גילם את שכיר החרב ג'יין קוב בסרט "סרניטי", שהיווה המשך לסדרה "פיירפליי" בה כיכב מספר שנים לפני כן.

== טלוויזיה ==
בולדווין שיחק בסדרה "תיקים באפלה" בתור נוול רוהאר סופר חייל ששירת בחיל הנחתים ביחד עם הסוכן ג'ון דוגט (רוברט פטריק). ב-2002 שיחק בעונה היחידה של הסדרה "פיירפליי" בתור ג'יין קוב נשק ספינת החלל "סרניטי".

ב-2004 גילם את הנבל מרקוס המילטון בעונה האחרונה של הסדרה "אנג'ל". כן שיחק בין 2006 ל-2008 בסדרה "שחר האתמול" בתפקיד הבלש צ'אד שלטון.

מ-2007 עד 2012 השתתף בולדווין בסדרת הפעולה "צ'אק" וגילם את סוכן ה-NSA ג'ון קייסי. 

החל משנת 2014 משחק בולדווין בסדרה "הספינה האחרונה" בתפקיד קצין מבצעים של המשחתת האמריקאית "נייתן ג'יימס".

== חיים אישיים ==
בולדווין נולד בכפר וויטקה שבשיקגו ובוגר התיכון המקומי "ניו טרייר". הוא נשוי ואב לשלושה ילדים.

== פילמוגרפיה ==
* שומר הראש שלי (1980)
* אנשים פשוטים (1980)
* מונית די.סי (1983)
* פזיז (1984)
* מטאל ג'אקט (1987)
* המרד של האדלי (1987)
* מלחמת השוקולד (1988)
* לילה של פורענות (1989)
* קרוב המשפחה הבא (1989)
* הטורף 2 (1990)
*רצח במקומות גבוהים (1991) - סרט טלוויזיה
* להיכן שהיום יוביל אותך (1992)
* על כנפי החלום (1992)
*ואייט ארפ (1994)
* מעשה בשמיכת טלאים (1995)
* היום השלישי (1996)
* סטארקווסט 2 (1997)
*Gargantua (1998) - סרט טלוויזיה של FOX
* הפטריוט (2000)
*חבטה כפולה (2001)
* ליידי ג'יין: רוצחת (2003) 
*Control Factor (2003) - סרט טלוויזיה 
*יצרני המפלצות (2003) - סרט טלוויזיה 
* עיינים רעות (2004)
* סרניטי (2005)
* הצמא (2006)
*Sands of Oblivion (2007) - סרט טלוויזיה
* גוספל היל (2008)
* דרילביט טיילור (2008)
* דג קטן, בריכה מוזרה (2009)
* בראונקואט: גאולה (2010) 
* The Assignment (2010)
* תובנה (2011)
* מלחמת העולמות: גולית (2012, דיבוב)
* הנער (2019)
*אנדרדוג אמריקאי (2021)

=== טלוויזיה ===
* תיקים באפלה 
* פיירפליי
* אנג'ל 
* עבודה מבפנים (2005)
* שחר האתמול (2007-2006)
* צ'אק
*מכדור הארץ לירח (1998)
*הלם סטטי (2001-2000) - דיבוב 
* הספינה האחרונה (2014)

==קישורים חיצוניים==

אדם
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1962
אנה רוסינלי

אנה רוסינלי (באיטלקית: Anna Rossinelli; נולדה ב-20 באפריל 1987 בבזל) היא זמרת וכותבת שירים שווייצרית. רוסינלי שרה בסגנון הפופ-סול (Pop-Soul) במסגרת להקה הנושאת את שמה.

==באירוויזיון 2011==
ב-11 בדצמבר 2010 זכתה בגמר של תחרות קדם-האירוויזיון השווייצרית (בגרמנית: Die grosse Entscheidungs Show) עם השיר "מאוהבת לזמן-מה" (באנגלית: In Love for a While), שנכתב על ידי דוויד קליין. בהמשך לזכייתהּ בקדם, ייצגה את שווייץ באירוויזיון 2011 שנערך בדיסלדורף שבגרמניה. ב-10 במאי 2011 השתתפה בחצי הגמר הראשון של התחרות וזיכתה את מדינתהּ בעלייה לשלב הגמר, לראשונה מאז 2006. השיר הגיע למקום האחרון בתחרות, אך במצעדי הפזמונים בשווייץ הגיע למקום השמיני.

==דיסקוגרפיה==
===אלבומים===
* Bon Voyage - 2011
* Marylou - 2013
* Marylou Two - 2014
* Takes Two to Tango - 2015 
* White Garden - 2019

===סינגלים===
* 2011: "מאוהבת לזמן-מה" (באנגלית: In Love for a While), מתוך האלבום Bon Voyage
* 2011: "ג'וקר" (באנגלית "Joker"), מתוך האלבום Bon Voyage 
* 2012: "See What You've Done" מתוך האלבום Bon Voyage
* 2013: "לעזוב" (באנגלית "Let It Go"), מתוך האלבום Marylou 
* 2014: "לזרוח באור" (באנגלית "Shine in the Light"), מתוך האלבום Marylou Two 
* 2015: "בנג בנג בנג" (באנגלית "Bang Bang Bang"), מתוך האלבום Takes Two to Tango
* 2018: "Hold Your Head Up" מתוך האלבום White Garden

==קישורים חיצוניים==

* 

==הערות שוליים==

קטגוריה:זמרות שווייצריות
קטגוריה:משתתפי אירוויזיון 2011
קטגוריה:נציגי שווייץ באירוויזיון
קטגוריה:ילידות 1987
ז'יל ז'אקוב

ז'יל ז'אקוב (בצרפתית: Gilles Jacob; נולד ב-22 ביוני 1930, פריז) הוא מבקר אמנות, מסאי, ובמאי קולנוע יהודי-צרפתי. מ-2001 עד 2015, כיהן כנשיא פסטיבל הקולנוע בקאן<ref></ref>.

== ביוגרפיה ==
בתקופת לימודיו בבית הספר התיכון הידוע "ליסֶה קארנו", נאלצו ז'אקוב ומשפחתו לברוח מפריז בתחילת מלחמת העולם השנייה בשל מוצאם היהודי. אביו, אנדרה ז'אקוב, היה סרן תותחנים בצבא הצרפתי שנפל שבי בידי הגרמנים ב-1939. ז'אקוב מצא מקלט בניס, שם הסתתר עם אמו ואחיו ז'אן-קלוד עד לשנת 1942. ז'יל הצעיר חמק ברגע האחרון ממעצר בידי הגסטאפו, ולאחר מכן הוסתר על ידי המחתרת הצרפתית במהלך כל שנות המלחמה, במחוז איזר. הוא הצליח להימלט פעם נוספת ממעצר בידי הצבא הגרמני על ידי הסתתרות מאחורי ההרמוניום בקפלה. הבמאי לואי מאל המחיש סצנה זו ארבעים שנה מאוחר יותר, בסרט הקולנוע להתראות ילדים.

עם שחרור צרפת הוא שב לפריז ונכנס לבית הספר התיכון "ליסה לואי-לה-גרנד". הוא התיידד שם עם קלוד שברול, וביקר תכופות בבתי קולנוע ובסינמטק הצרפתי ב-Rue d'Ulm. בעודו לומד, הוא יצר בשנת 1949 את מגזין הקולנוע "Raccords", שם הוא פרסם את אחד המאמרים הראשונים של פרנסואה טריפו. עם סיום לימודיו בתיכון ולאחר תקופת התמחות בבנק ז'ורדאן בפריז, הוא נכנס בשנת 1950 לעסקי משפחתו בקורבואה (Courbevoie).

==פועלו==
ז'אקוב לא נטש את עולם הקולנוע והספרות לזמן רב: לאחר מפגש שקיים עם יוצרי קולנוע במהלך ביקור בארצות הברית, הוא פרסם בשנת 1964 את מאמרו "הקולנוע המודרני", ובשנים 1964–1968 כתב ביקורות קולנוע על סרטי פסטיבל הסרטים בקאן עבור "סינמה 64". בשנים 1968–1971 כתב ביקורות עבור השבועון הנובל אובסרבטר, ומשנת 1972 עבור השבועון "ל'אקספרס". הוא המשיך לעבוד בעסק המשפחתי "Toledo Scale" בה כיהן באותה תקופה כמזכ"ל, ובמקביל היה לסגן המזכיר הכללי באגודה הצרפתית של מבקרי הקולנוע והטלוויזיה.

הוא נאלץ לעזוב את ל'אקספרס ארבע שנים מאוחר יותר, בשנת 1975, לאחר שכתב ביקורת קשה על "סיפורה של O" (Histoire d'O), סרט שנתמך על ידי אחד מבעלי השבועון ז'אן ז'אק סרבן-שרייבר. לאחר עזיבתו כתב יחד עם בנו את התסריט לסרט "זה יכול לקרות רק לי". בשנת 1976, כיהן כסגן המנכ"ל של פסטיבל קאן, מוריס בסי, וב-30 בספטמבר 1977 מונה למנכ"ל הפסטיבל, שתפקידו, בין היתר, לצפות באלפי סרטים ולבחור מועמדים לפרס דקל הזהב. בלי לחשוש מהסתבכויות דיפלומטיות, הוא אישר בשנת 1978 להקרין בשם חופש הביטוי את "איש השיש" של הבמאי הפולני אנדז'יי ויידה, שסרטו נאסר להקרנה בארצו. הבחירות השניות שלו בשנת 1979 היו, בין היתר, הסרטים תוף הפח, שיער, ואפוקליפסה עכשיו שזכה בפרס למרות קריאות לעג וביקורת.

=== תרומתו ===
לאורך שנות פעילותו בפסטיבל הוא פעל לפתיחת האירוע לאנשי קולנוע ברחבי העולם, ובחר להדגיש את יוצרי הקולנוע והשחקנים על פני המפיקים ומקבלי ההחלטות. במטרה להפוך את הפסטיבל לחלון ראווה עבור דור חדש של קולנוענים, הוא יצר בשנת 1978, את פרס מצלמת הזהב שמוענק לסרט הביכורים הטוב ביותר, ואת החלק בפסטיבל המכונה "Un certain Regard", במסגרתו מוצגים מבחר סרטים אלטרנטיביים. פעילותו הענפה הפכה במידה רבה את הפסטיבל לאירוע תקשורתי בינלאומי ולאירוע האמנותי הגדול בעולם.

בשנת 2011 פרסם את האוטוביוגרפיה "האזרח קאן" (Citizen Cannes), פרפרזה על סרטו של אורסון ולס משנת 1941, האזרח קיין ("Citizen Kane").

==קישורים חיצוניים==

==הערות שוליים==

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:מבקרי אמנות צרפתים
קטגוריה:מבקרי אמנות יהודים
קטגוריה:מסאים צרפתים
קטגוריה:מסאים יהודים
קטגוריה:יהודים בשואה: צרפת
קטגוריה:צרפתים שנולדו ב-1930
רג'ינלד תומפסון

מסכה של [[סרגון מאכד שנחפרה על ידי צוותו של תומפסון]]
רג'ינלד קמפבל תומפסון (באנגלית: Reginald Campbell Thompson; 21 באוגוסט 1876 - 23 במאי 1941), היה ארכאולוג בריטי, אשורולוג וחוקר כתב יתדות. הוא חפר בנינוה, אור, כרכמיש ואתרים רבים אחרים.
== חייו ==
תומפסון נולד בקנזינגטון, והתחנך בבית קולה קורט, בבית הספר סנט פול, ובקולג' גונוויל וקאיוס, בקיימברידג', שם למד שפות מזרחיות (עברית וארמית).

בשנת 1918 מסופוטמיה נפלה לידיים בריטיות, ונאמני המוזיאון הבריטי חיפשו ארכאולוג שיצורף לצבא בשטח כדי להגן על עתיקות. כקצין בשירות המודיעין המשרת באזור ועוזר לשעבר במוזיאון הבריטי, תומפסון הוזמן כדי להתחיל בעבודה. לאחר סקירה קצרה של אור, הוא חפר בארידו ובתלוליות בקוארה.
לאחר מלחמת העולם הראשונה קיבל מלגה מאוניברסיטת אוקספורד.
הסופרת אגתה כריסטי הוזמנה על ידיו, יחד עם בעלה הארכאולוג מקס מלוואן, לאתר החפירות בנינווה בשנת 1931. היא הקדישה את סיפורה Lord Edgware Dies ל.

קמפבל נפטר בגיל 64 ב-1941 בעת שירותו במשמר המולדת על סירת פטרול על נהר התמזה.

==מספריו==

<div class="mw-content-ltr">
* R. Campbell Thompson The Devils and Evil Spirits of Babylonia 2 vols. London, 1903-1904.
* Semitic Magic: its Origins and Development. London, 1908
* Archaeologia, Vol LXX (1921)
* Late Babylonian letters: transliterations and translations of a series of letters written in Babylonian cuneiform, chiefly during the reigns of Nabonidus, Cyrus, Cambyses, and Darius
* A century of exploration at Nineveh, with Richard Wyatt Hutchinson 
* The epic of Gilgamish, text, transliteration and notes 1930
</div>

==קישורים חיצוניים==
* [http://www.britishmuseum.org/research/search_the_collection_database/term_details.aspx?searchTerm=campbell&orig=%2Fresearch%2Fsearch_the_collection_database%2Fsearch_results_provenance.aspx&personId=93633&personAssociation=&termDisplay=Thompson%2C+Reginald+Campbell%3B++Campbell+Thompson%2C+Reginald&sortby= ביוגרפיה באתר המוזיאון הבריטי]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארכאולוגים בריטים
קטגוריה:אשורולוגים
קטגוריה:בריטים שנולדו ב-1876
קטגוריה:בריטים שנפטרו ב-1941
ג'ון פופל

ג'ון אנתוני פופל (באנגלית: John Anthony Pople; 31 באוקטובר 1925 – 15 במרץ 2004) היה כימאי אנגלי שהתמחה בכמה תחומי כימיה תאורטית וזכה על כך בפרס נובל לכימיה לשנת 1998 (לצד וולטר קוהן). 

פופל, יליד סאמרסט שבאנגליה, קיבל תואר ראשון מטריניטי קולג' שבקיימברידג' ב-1946 ולאחר מכן תואר דוקטורט ב-1951. בשנת 1964 עקר לארצות הברית, שם גר לשארית חייו, אך שמר על אזרחותו הבריטית. פופל שימש כפרופסור באוניברסיטת קרנגי מלון בין השנים 1993-1964, שם בתחילת שנות ה-70 של המאה ה-20 החלו פופל וצוותו בבניית מערך התוכנות Gaussian שמשמש לחישובים כימיים שונים, תוכנת הגאוסיאן מוסיפה להתעדכן וגרסתה המעודכנת ביותר היא Gaussian09 משנת 2009. בעוד שפופל חשב על עצמו כמתמטיקאי יותר מאשר כימאי, עם זאת, הוא נחשב לאחד הכימאים התאורטיים החשובים ביותר. בשנת 1993 מונה לפרופסור באוניברסיטת נורת'ווסטרן.

== מחקר אקדמי==
במהלך קריירה רבת שנים פופל עסק במספר תחומי עניין שונים והטביע את חותמו בהם.

===מכניקה סטטיסטית===

נושא התיזה אותה הגיש במסגרת עבודת הדוקטורט שלו היה על מכניקה סטטיסטית של מים, פיתוחיו נותרו הסטנדרט במשך שנים רבות. מנחו בעבודה זו היה ג'ון לנארד-ג'ונס.

===תהודה מגנטית גרעינית===

פופל השתתף במחקרים בזמן שתחום מחקר זה היה צעיר ואף השתתף בכתיבת ספר לימוד בנושא.

===תאוריה סמי אמפירית===
פופל תרם רבות לפיתוח שיטות קירוב של מכניקה מולקולרית. בין השאר לשיטת פרייזר-פארר-פופל, לאחר מכן פיתח את שיטות הקירוב CNDO ו-INDO למולקולות תלת־ממדיות. פופל היה מחבר שותף לספר בנושא.

===חישובי ab initio===
פופל היה חלוץ בתחום פיתוח שיטות ab initio (שיטות חישוב המבוססות על הנחה התחלתית של פתרון מקורב). בחישוביו עשה שימוש בסטים של פונקציות בסיס מבוססות אורביטלי סלייטר או אורביטלים גאוסיאניים למידול של פונקציות הגל. בעוד שחישובים אלו היו יקרים מאוד לביצוע בשנות ה-70, עלות זו פחתה מאוד כיום. פופל היה מהחשובים שבין מפתחי תוכנת Gaussian(tm) אשר עושה שימוש בשיטות אותן פיתח. פופל היה כותב שותף של קוד התוכנה בגרסתה הראשונה Gaussian70, תוכנה זו הופצה על ידי אוניברסיטת קרנגי מלון עד שפעילותה הועברה לחברה פרטית Gaussian Inc. לאחר מכן השתתף בהקמת החברה.

==פרסים==
פרס נובל לכימיה בשנת 1998 הוענק לפופל במשותף עם וולטר קוהן, פופל זכה בפרס "על תרומתו בפיתוח שיטות חישוביות בכימיה קוונטית" בעוד שקוהן קיבל זאת על פיתוח תאוריית ה-DFT בה נעשה שימוש רב בחישובים אלו. פופל זכה בפרסים רבים נוספים, ביניהם מדליית דייווי (1988), פרס וולף בכימיה (1992), מדליית קופלי (2002). הוא חבר החברה המלכותית בלונדון, האקדמיה האמריקאית לאמנויות ולמדעים ושל האקדמיה האוסטרלית למדע.

==קישורים חיצוניים==

* [https://web.archive.org/web/20080926091720/http://www.quantum-chemistry-history.com/Pople1.htm תמונה של פופל מראשית שנות ה-50]
* [https://web.archive.org/web/20081218000552/http://www.cwhonors.org/archives/histories/POPLE.pdf היסטוריה שבעל פה על ג'ון פופל]
* 
* 

קטגוריה:זוכי פרס נובל לכימיה
קטגוריה:כימאים אמריקאים
קטגוריה:זוכי פרס וולף לכימיה
קטגוריה:זוכי מדליית קופלי
קטגוריה:סגל אוניברסיטת קרנגי מלון
קטגוריה:סגל אוניברסיטת נורת'ווסטרן
קטגוריה:זוכי מדליית דייווי
קטגוריה:בריטים שנולדו ב-1925
קטגוריה:אנגלים שנפטרו ב-2004
בית עלי ביבי

בית עלי ביבי הוא בית באר ברחוב עזה 13 ביפו, המשמש בעשורים האחרונים כמבנה בית ספר.

== היסטוריה ==
הבית נבנה ב-1910 בידי עלי ביבי, אדם אמיד שהיה בעליהם של אדמות, מבנים ופרדסים רבים באזור יפו. המבנה נבנה מכורכר, כמקובל באותה העת, אך התוספות המאוחרות יותר שנבנו בו היו מבטון. בדומה לבתי באר אחרים, ראשיתו של המבנה בבאר. המים מהבאר נשאבו בתחילה באמצעות בהמות שסובבו גלגלת שהעלתה את המים בכדים. מהכדים נשפכו המים לבריכה, וממנה זרמו בתעלות לפרדס הסמוך, ששטחו כששים דונם. בסמוך לבריכה הוקם מחסן. בהמשך, הורחב המחסן ונוספה לו קומה שנייה, ששימשה למגורים. בתחילה הוביל אליה גרם מדרגות חיצוני, אך לאחר הרחבה נוספת של המבנה נוסף גם גרם מדרגות פנימי. במהלך ההרחבה השנייה שוכללה גם מערכת ההשקיה, והמים נשאבו באמצעות משאבה מכנית. הרעפים שבגג הבית הובאו ממרסיי, והקירות והרצפות עוטרו באיורים. הבית הוקף בגדר ובה שני שערים - שער גדול להובלת תפוזים ולכניסת כלי רכב ובהמות משא, ושער קטן יותר לכניסת הולכי רגל.

במהלך מלחמת העצמאות עזבה משפחת ביבי את יפו. במקום התמקמה עד 1952 המפקדה המרכזית של יחידת האזנה של צה"ל, שכן הבית היה מרוחק משאר הבתים ומוקף גדר גבוהה וחזקה. על הבית הוחל חוק נכסי נפקדים, והוא הועבר בתחילה לידי עמידר, ובהמשך לבעלות פרטית. ב-1951 החלה לפעול בו נגרייה, ולאחר מכן פעלו בו גם מחלבה ותעשיות זעירות נוספות. במשך שנים רבות פעלה בו גמנסיה סוקולוב-לאור<ref></ref>, בית ספר תיכון פרטי, שהחל מ-1988 היה בבעלותה של רשת אנקורי. בית הספר נסגר ב-2004, ונשכר בידי האגודה למען ערביי יפו. האגודה שיפצה את המבנה, והחלה להפעיל במקום את בית הספר הדמוקרטי "יאפא". בסמוך לבית הוקמה המכללה האקדמית תל אביב-יפו.

== גלריה ==
<gallery>
Ali Bibi 059a.jpg
Ali Bibi 053a.jpg
Ali Bibi 050.jpg
Ali Bibi 054a.jpg
</gallery>

==קישורים חיצוניים==

* רוניאל תומי ודנה ליפובצקי, [https://web.archive.org/web/20080820094343/http://www.bateibeer.com/www/18.pdf בית עלי ביבי] באתר בתי הבאר 
* 
* [https://makom.hamoreshet.org.il/landmark/beith-ali-bibi/ אתר המורשת, בית עלי ביבי וגימנסיה סוקולוב לאור]

==הערות שוליים==

עלי ביבי
קטגוריה:תל אביב-יפו: בתי מגורים
קטגוריה:אתרי מורשת במחוז תל אביב
קטגוריה:יפו: מבנים
קטגוריה:יפו: חינוך
קטגוריה:בסיסי יחידה 8200
חברת נוער

חברת נוער היא קבוצה של נערים ונערות בשכבת גיל דומה, שנקלטו יחד בקיבוץ ללא הוריהם ומשפחתם הביולוגית, כחלק מתוכנית חינוכית, התיישבותית או חברתית.

== סקירה ==
מסגרת חברת הנוער הוקמה על ידי תנועת עליית הנוער בשנות ה-30 המוקדמות, במטרה לשלוח לקיבוצים בישראל בני נוער יהודים מאירופה ולמלטם מהשלטון הנאצי. חברות הנוער הראשונות התארגנו בגרמניה, והראשונה שבהן הגיעה לעין חרוד ב-1934. בעשורים שסביב הקמת המדינה המשיכו עולים רבים להגיע לישראל. חברות הנוער נקלטו בעיקר בקיבוצים, אך גם במספר מושבים וכפרי נוער, והורכבו מנוער וילדים עולים, ששולבו במרקם התרבותי הוותיק ונטלו חלק בחיי העבודה, לצד לימודים במסגרת הבית-ספרית הקיבוצית, ילדים אלה נקראו בקיבוצים ילדי חוץ. בהמשך לכך גויסו חברי הקבוצה לשירות בצה"ל, למשל כגרעיני נח"ל, כשפעמים רבות הבוגרים והבוגרות מצטרפים לאחר מכן כחברים בקיבוץ, מקימים בו משפחות, ובכך משלימים את הייעוד הערכי של ההגשמה ברוח התנועה.

אחד עשר קיבוצים הוקמו על ידי גרעיני חברות-נוער.

החל משנות ה-70 השתנה אופיין של חברות הנוער. חבריהן לא היו עוד עולים כי אם ילידי הארץ, שבאו בעיקר מקרב משפחות מצוקה ומשכונות, ובמקרים אחדים 'השלימו' כיתה חסרה בקיבוץ (למשל כשבשנתון זה או אחר לא נולדו ביישוב ילדים). הנערים והנערות, באמצע שנות העשרה, חיו יחד כמחזור ושכבת-גיל לכל דבר ושולבו במערכת החינוך המקומית, כשפעמים רבות משפחות קיבוצניקיות 'מאמצות' חניך לשעות הערב, והקבוצה זוכה לליווי בלתי-פורמלי של הדרכה ופעולות שונות. מאז שנות ה-90 שב הרכב קבוצת הנוער והתבסס על עולים, אך הפעם מבין יוצאי חבר המדינות. אלה עוברים הכשרה לערכי אזרחות, ולרוב אינם נשארים עוד בקיבוצים כבוגרים.

בחברות הנוער עברו מאז ראשיתן עשרות אלפי בני נוער. כיום, מסגרת זו מצומצמת למאות בודדות.

== שימושים נוספים במושג חברת נוער ==
בשנת 2000 הוקמה בקיבוץ אשבל פנימייה בשם "[http://www.eshbal-ys.org.il/ חברת הנוער אשבל]", על ידי רשת דרור בתי חינוך מיסודה של תנועת דרור ישראל. בשנת 2011 הוקמה במצפה רמון [http://www.hevrat-hanoar.co.il/ פנימיה] בשם "[http://www.hevrat-hanoar.co.il/ חברת הנוער מצפה רמון]". השימוש בשם חברת נוער מעיד על אופייה של הפנימייה אשר במרכזה חברת הנערים העצמאית. בחברות נוער נהוגה שיטה חינוכית בה הנערות והנערים מנהלים את חייהם באופן דמוקרטי, מתנדבים ותורמים לקהילה..

== ראו גם ==
* הכשרה
* ילד חוץ

==לקריאה נוספת==
* 

== קישורים חיצוניים ==
* [http://212.116.164.25/Wikibbutz/index.php?title=%D7%A7%D7%98%D7%92%D7%95%D7%A8%D7%99%D7%94:%D7%97%D7%91%D7%A8%D7%95%D7%AA_%D7%A0%D7%95%D7%A2%D7%A8 ערכים על חברות הנוער בבארי] - ב[http://212.116.164.25/Wikibbutz/index.php?title=%D7%A2%D7%9E%D7%95%D7%93_%D7%A8%D7%90%D7%A9%D7%99 וויקי בארי] 

== הערות שוליים ==

קטגוריה:נוער בישראל
קטגוריה:חינוך בקיבוץ
קטגוריה:הקיבוץ
קטגוריה:עליית הנוער
קטגוריה:היישוב היהודי בארץ ישראל בימי מלחמת העולם השנייה
ברכידקטיליה

סוגים שונים של ברכידקטיליה
ברכידקטיליה (באנגלית: Brachydactyly) הוא מונח רפואי, המבטא מום בו אדם סובל מאצבעות קצרות בכף היד. הסימפטום העיקרי הוא אצבעות, בהונות, או שתיהן קצרות מהרגיל.

התסמונת היא במנגנון הורשה אוטוזומלי דומיננטי, בו מופתה המוטציה הגורמת למום זה לכרומוזום מספר 12.

ישנה חלוקה למספר סוגים המבטאים מצבים קליניים שונים של התסמונת (ראו תמונה).

ככלל תסמונת זו מופיעה כחלק בתסמונות קשות כמו תסמונת דאון, תסמונת קושינג, תסמונת רובינשטיין-טאבי וכו'.

ברוב גדול של המקרים של brachydactyly, אין צורך בטיפול. במקרים נדירים, brachydactyly עשוי להיות חמור מספיק כדי להציג בעיות בפונקציונליות. ייתכן קושי לתפוס דברים או ללכת בדרך רגילה. במקרים אלה, פיזיותרפיה יכולה לעזור. פיזיותרפיה יכולה לשפר את טווח התנועה ולשפר הן את הכוח והן את הפונקציונליות של האזורים המושפעים. במקרים קיצוניים ונדירים מאוד, ניתן להשתמש בניתוח לטיפול בברכידקטיקה.<ref></ref>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מומים מולדים במערכת השריר-שלד
סרט מסע

סרט מסע הוא ז'אנר, אשר העלילה בו מתמקדת סביב מסעם של הגיבורים, לעיתים תכופות באמצעות כלי תחבורה כלשהו, לאורכה של דרך ארוכה, לעיתים המסע ימי, ולעיתים לאורך שביל או כביש ארוך מאוד. מקורותיו של הז'אנר בסיפורים, הן בעל-פה והן כתובים, של מסעות אפיים, כגון "אודיסיאה" ו"אינאיס".

סרטי מסע היו קיימים כבר בראשית ימיו של הקולנוע האמריקאי, אך זכו לפריחה בעיקר בשנים שלאחר מלחמת העולם השנייה, כתוצאה מעלייה חדה בייצור כלי רכב בארצות הברית וכן עם התפתחותה של תרבות הנוער. המודעות לקיומו של הז'אנר ומאפייניו חדרה לתודעה רק במהלך שנות ה-60, כתוצאה מהצלחתם של סרטים כגון "אדם בעקבות גורלו" ו"בוני וקלייד".

==מאפייני הז'אנר==
סרט מסע הוא סוג של רומן חניכה. עלילת הסרט, לרוב, אפיזודיאלית. בכל אפיזודה הגיבור נתקל בהרפתקאה, חוויה או אתגר כלשהו. לרוב, הגיבור ילמד דבר מה חדש בכל פרק (לעיתים - על עצמו), וכתוצאה מכך הוא יעבור תהליך של שינוי, התפתחות או שיפור במהלך מסעו.

סרטי מסע מסורתיים מסתיימים באחד מחמשת האופנים הבאים:
* הגיבור הגיע אל יעדו והשיג את מטרתו. לאחר מכן - הוא ישוב לביתו, כשהוא חכם יותר כתוצאה מהניסיון שרכש במהלך המסע.
* הגיבור הגיע אל מקום חפצו, והחליט להשתקע בו ולבנות שם את ביתו החדש.
* המסע ממשיך ללא סוף.
* הגיבור מבין כי איננו יכול לחזור לביתו, ובוחר להתאבד (או פועל בצורה כזו, המביאה למותו).
* המסע מסתיים ללא כל משמעות.

==סרטים בולטים בז'אנר==
* 1934 - זה קרה לילה אחד
* 1941 - מסעות סאליבן
* 1956 - המחפשים
* 1967 - בוני וקלייד
* 1969 - אדם בעקבות גורלו
* 1970 - רסיסי חיים
* 1974 - הארי וטונטו
* 1984 - פריז, טקסס
* 1988 - נוף בערפל 
* 1991 - תלמה ולואיז
* 1994 - הרפתקאותיה של פריסילה, מלכת המדבר
* 2001 - ואת אמא שלך גם
* 2003 - הבן של אלוהים
* 2004 - דרום אמריקה באופנוע
* 2004 - יורוטריפ
* 2005 - טראנסאמריקה
* 2014 - הולכת רחוק
* 2016 - אמריקן האני (סרט)

==ראו גם==
* סרט התבגרות
* סרט נעורים
* רומן חניכה

==קישורים חיצוניים==

* יעל שוב, [http://www.cinema.co.il/news/new.aspx?0r9VQ=HDJ הולכות רחוק: מסעות נשיים בקולנוע], באתר סינמטק, גיליון 193 מאי-יוני 2015, עמוד 24

מסע
קטגוריה:מסעות
תסמונת ורדנבורג

תסמונת ורדנבורג (באנגלית: Waardenburg syndrome) היא מחלה גנטית נדירה, המאופיינת בחֵרְשׁוּת בדרגות שונות, פגמים קלים במבנה הנובעים מהרכס העצבי, ובעיות פיגמנטציה שונות (שינויים בצבע העור, העיניים או השיער, למשל תלתל לבן גדול באמצע השיער), בהן לַבְקָנוּת. לעיתים קיימים הבדלים במבנה הפנים, כגון גשר אף רחב (רווח מעט גדול בין העיניים).

התסמונת קרויה על שם רופא הולנדי שתיאר אותה לראשונה, פטרוס יוהנס ורדנבורג.

התסמונת היא במנגנון הורשה אוטוזומלי דומיננטי, כלומר היא עלולה לעבור לצאצא גם אם רק הורה אחד סובל ממנה. ייעוץ גנטי מתאים לקראת הריון ולידה בקרב משפחה שאחד מהוריה לוקה במחלה, יכול לסייע במניעתה.

ישנם ארבעה טיפוסים עיקריים של התסמונת, בהם הנפוצים ביותר הם סוג 1 וסוג 2. ריבוי הסוגים נגרם עקב מספר מוטציות על גנים שונים, אך המשותף לכולם הוא החרשות והפיגמנטציה בצבע העור, השיער והעיניים. 

שכיחות התסמונת באוכלוסייה היא 1 ל-50,000 איש.

כיום לא קיים טיפול ספציפי בתסמונת, אך ניתן לסייע בתסמינים, בעיקר בתחום החרשות ממנה סובל החולה. בחלק מהסוגים של התסמונת, החולים נוטלים תרופות כדי להקל על תופעות נלוות הקשורות במערכת העיכול והמעיים. 

== קישורים חיצוניים ==

* [http://www.ncbi.nlm.nih.gov/pubmedhealth/PMH0002401/ תסמונת ורדנבורג] באתר PubMed Health 
* [https://web.archive.org/web/20111012145440/http://www.gdila.co.il/articles/?id=12363d6b3b1109e9a898b7a2394781cb תסמונת ורדנבורג], באתר "מאמץ" - מרכז ארצי למידע בצמיחה
* [https://xnet.ynet.co.il/articles/0,7340,L-4773401,00.html מאיה קוסובר] כתבה באתר ynet . 

קטגוריה:הפרעות בחילוף החומרים של חומצות אמינו
קברי אחים בהר הרצל

קבר המוני לחללי הקרב על ג'נין ב[[מלחמת העצמאות ב-1948]]
קבר אחים המוני לחללי הקרב על גוש עציון
קבר אחים ומצבה לזכר הנעדרים בחצי האי סיני במלחמת יום הכיפורים
קברי אחים בהר הרצל הם קברים או חלקות קבורה מיוחדות, בבית הקברות הצבאי בהר הרצל, שבהם נטמנים חללי מערכות ישראל, אשר היה קושי בזיהוי גופתם.

חלקות קבורה מיוחדות אלה מצויות בין החלקות השונות בבית הקברות הצבאי, ומיועדות לקברי אחים של חללים שהובאו מקרבות שהתרחשו במקומות שונים, ולעיתים אף כוללים "חללים אלמונים", שלא זוהו כלל. בנוסף, קבורים בקבר אחים בהר הרצל גם חללי המעפילים, שטבעו בניסיון לעלות לארץ ישראל בדרך הים, כגון חללי אוניית המעפילים סלבדור, שהובאו לקבר אחים המוני בחלקת המעפילים, ללא שם וללא כיתוב על מצבתם. רוב קברי האחים הללו הם מתקופת מלחמת העצמאות, ובהם גם קברים של אחים שנקברו זה לצד זה, ואף של משפחות שלמות.

בין החלקות בבית הקברות הצבאי מצויות חלקות של הנופלים בקרבות על אזור ירושלים:
* קבר אחים לחללי גבעת הרדאר.
* קבר קבוצתי לחללי המושבה נווה יעקב.
* קבר אחים לחללי קרב הקסטל.
* קבר אחים לחללי הקרבות בדרך אל ירושלים (שער הגיא).
* קבר אחים לחללי שיירת נבי דניאל.
* קבר אחים לחללי קרב לטרון.
* קבר אחים לחללי כפר עציון.

חלקות של קברי אחים שהובאו משאר חלקי הארץ:
* קבר אחים לחללי הקרב על ג'נין (1948).
* קבר אחים לחללי הקרב על ראש העין.
* קבר אחים לחללי הקרב על הכפר הערבי "כרתיה".
* קבר אחים לחללי הקרב על קיבוץ דורות.

בכניסה אל חלקת חללי מלחמת יום כיפור בסמוך אל חלקת גדולי האומה ישנו קבר אחים מיוחד לזכר חיילי צה"ל שנפלו בקרבות במצרים ועליו גם מצבות לזכר חיילי צה"ל שמקום קבורתם לא נודע באזור תעלת סואץ ואזור סיני.

==ראו גם==
* בית הקברות הצבאי בקריית ענבים

== קישורים חיצוניים ==

* [http://clickit3.ort.org.il/Apps/WW/Page.aspx?ws=f1de447e-4646-448c-ae80-dcf8cf6c9d4a&page=65dcb59d-705f-4b64-a077-c29464a42853&fol=59f516e0-8f7e-426e-8485-6a8afa8b8d51 מסע ההלוויה של חללי קרב גוש עציון אל הר הרצל] באתר "אגודת בני גוש עציון"
*
קטגוריה:בית הקברות הצבאי בהר הרצל
קטגוריה:אישים הקבורים בבית הקברות הצבאי בהר הרצל
קטגוריה:חלקות קבורה בהר הרצל
קטגוריה:הנצחת נעדרים בהר הרצל